Rosales
Rosales sunt ordo plantarum florentium, novem familias comprehendens, quarum familia typica est Roseaceae, familia rosarum. Hae novem familiae, secundum explicationem geneticam ab Angiospermarum Phylogeniae Grege factam, inter se conectuntur. Gregis investigatio monstravit inveteratum Systematis Cronquist ordinem Urticalium recte ad Rosales pertinere. In classificatione APG, celeberrimi Rosales sunt : rosae ; fragariae, rubi, et idaeobati ; mali et pyri ; pruni (Veteris Mundi), pruni sectionis Prunocerasi (Novi Mundi), pruni sectionis Armeniacae (Anglice: apricots), et pruni persicae ; pruni dulces (almonds) ; sorbi et crataegi ; ulmi ; fici ; urticae ; et humuli et cannabis.

Commutatio familiarum 
Praeter Rosaceas, haec est absoluta circumscriptionis Rosalium in Systemate Cronquist commutatio, cuius familiae ad alios ordines motae sunt. Hae familiae (laeva parte) et eorum ordines et familiae nunc acceptae (dextra, post sagittulam) sunt:

 Alseuosmiaceae → Asterales
 Anisophylleaceae → Cucurbitales
 Brunelliaceae → Oxalidales
 Bruniaceae → familia inordinata in Euasteridis II
 Byblidaceae → Lamiales
 Cephalotaceae → Oxalidales
 Chrysobalanaceae → Malpighiales
 Columelliaceae → familia inordinata in Euasteridis II
 Connaraceae → Oxalidales
 Crassulaceae → Saxifragales
 Crossosomataceae → Crossosomatales
 Cunoniaceae → Oxalidales
 Davidsoniaceae → Cunoniaceae, Oxalidales
 Dialypetalanthaceae → Rubiaceae, Gentianales
 Eucryphiaceae → Cunoniaceae, Oxalidales
 Greyiaceae → Melianthaceae, Geraniales
 Grossulariaceae → Saxifragales
 Hydrangeaceae → Cornales
 Neuradaceae → Malvales
 Pittosporaceae → Apiales
 Rhabdodendraceae → Caryophyllales
 Rosaceae → Rosales
 Saxifragaceae → Saxifragales
 Surianaceae → Fabales

Classificatio phylogenetica 
Hic index novam familiarum Rosalium classificationem phylogeneticam secundum APG II (2003) et APG III (2009) monstrat. Ordo Rosales nunc novem familias, 261 genera, et circa 7725 species comprehendit.

 Barbeyaceae Rendle
 Cannabaceae Martynov
 Dirachmaceae Hutchinson
 Elaeagnaceae Jussieu
 Moraceae Link
 Rhamnaceae Jussieu
 Rosaceae Jussieu
 Ulmaceae Mirbel
 Urticaceae Jussieu

Cladogramma 

 §: significat ramos qui in minus quam 50% morphologiae consistunt; omnes alii rami consistentiam plus quam 80% habent.

Notae

Fontes 
 Bresinsky, Andreas, Christian Körner, Joachim W. Kadereit, Gunther Neuhaus, et Uwe Sonnewald. 2008. Strasburger—Lehrbuch der Botanik. Edidit Eduard Strasburger. Heidelberg: Spektrum Akademischer Verlag. Ed. 36a. ISBN 978-3-8274-1455-7. Praecipue "Rosales," pp. 888–891.
 Die Ordnung der Rosales apud situm APweb, .
 Sytsma, Kenneth J., Jeffery Morawetz, J. Chris Pires, Molly Nepokroeff, Elena Conti, Michelle Zjhra, Jocelyn C. Hall, et Mark W. Chase. 2002. "Urticalean rosids: circumscription, rosid ancestry, and phylogenetics based on rbcL, trnL-F, and ndhF sequences." American Journal of Botany 89:1531–1546.

Nexus externi 

 Rosales - Plant Life Forms

Ordines plantarum 
!
Taxa Perleb